Document ID: 31988L0321

Direktiva Komisije
z dne 16. maja 1988
o prilagoditvi Direktive Sveta 71/127/EGS o približevanju zakonodaje držav članic o vzvratnih ogledalih na motornih vozilih tehničnemu napredku
(88/321/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 71/127/EGS z dne 1. marca 1971 o približevanju zakonodaje držav članic o vzvratnih ogledalih na motornih vozilih [1], nazadnje spremenjene z Direktivo Komisije 86/562/EGS [2], zlasti člena 9,
ker je glede na pridobljene izkušnje in ob upoštevanju sedanjega stanja tehnike mogoče določene zahteve Direktive 71/127/EGS poostriti zaradi izboljšanje varnosti v cestnem prometu;
ker se je pokazalo, da za vozila kategorije N2, katerih masa presega 7,5 tone, in za vozila kategorije N3 razen vlečnih vozil za polpriklopnike trenutno veljavne zahteve za zunanje bočno vidno polje in vidno polje za vozilom niso ustrezne; ker je zaradi odprave te pomanjkljivosti treba zagotoviti vgradnjo dodatnega "širokokotnega" vzvratnega ogledala;
ker se je pokazalo, da pri vozilih kategorije N2, katerih masa presega 7,5 tone, trenutno veljavne zahteve za vidno polje v področju poleg kabine na strani, nasprotni od voznika, niso ustrezne; ker je zaradi odprave te pomanjkljivosti treba zagotoviti vgradnjo vzvratnega ogledala za opazovanje bližnjega področja;
ker so ukrepi, predvideni v tej direktivi, skladni z mnenjem Odbora za prilagajanje direktiv tehničnemu napredku zaradi odprave tehničnih ovir pri trgovanju na področju motornih vozil,
SPREJELA NASLEDNJO DIREKTIVO:
Člen 1
Prilogi II in III k Direktivi 71/127/EGS se spremenita skladno s prilogo k tej direktivi.
Člen 2
1. Po 1. januarju 1989 država članica ne sme zaradi vzvratnih ogledal:
- zavrniti podelitve EGS-homologacije ali izdaje dokumenta skladno s tretjo alineo prvega odstavka 10. člena Direktive Sveta 70/156/EGS [3] ali nacionalne homologacije za določen tip vozila,
- oziroma prepovedati začetka uporabe vozil,
če vzvratna ogledala tega tipa vozila ali teh vozil ustrezajo določbam te direktive.
2. Države članice po 1. oktobru 1990:
- ne smejo več izdajati dokumenta skladno s tretjo alineo člena 10(1) Direktive 70/156/EGS za določen tip vozila, če njegova vzvratna ogledala niso skladna z določbami te direktive,
- lahko zavrnejo nacionalno homologacijo za določen tip vozila, če njegova vzvratna ogledala niso skladna z določbami te direktive,
- lahko prepovedo začetek uporabe vozil, če njegova vzvratna ogledala niso skladna z določbami te direktive.
Člen 3
Države članice sprejmejo predpise, potrebne zaradi uskladitve s to direktivo, najpozneje 1. januarja 1989. O tem takoj obvestijo Komisijo.
Člen 4
Ta direktiva je naslovljena na države članice.
V Bruslju, 16. maja 1988

Labels: 7
3
15
8